ขอสอบถามครับ ขับถ่ายแล้วมีมูกขาวขุ่น บางครั้งขาวใสๆ ปนติดมากับอุจจาระ จำนวนเล็กน้อย แต่ก็ขับถ่ายเป็นปกติครับ วันละครั้ง ไม่มีอาการปวดท้องอื่นๆ เคยส่องกล้องเมื่อพ.ย.ปีแล้วก็ปกติดีทุกอย่าง อาการแบบนี้ถือว่าผิดปกติมั้ยครับ
สวัสดีค่ะ มูกขาวขุ่นและใสที่ปนมากับอุจจาระ คือเมือก (mucus) หรือมูก ที่ถูกผลิตจากต่อมผลิตเมือกของเยื่อบุผิวของลำไส้ใหญ่ และมาคลุมเยื่อบุผิว เพื่อช่วยในการเคลื่อนที่ของกากอาหารที่จะกลายเป็นอุจจาระ ดังนั้น เมื่อมีการถ่ายอุจจาระ ก็จะมีเมือกปนมาได้ในปริมาณไม่มากนัก ดังนั้น หากไม่ได้มีมูกปริมาณมาก และไม่มีอาการผิดปกติอื่นๆ เช่น ปวดท้อง ท้องเสีย ปวดเจ็บรูทวาร ถ่ายไม่สุด ถ่ายเป็นเลือด เป็นต้น ก็ถือว่าปกติดีค่ะ